भारतीय फिल्म और टेलिविज़न संस्थान
भारतीय फिल्म और टेलिविज़न संस्थान (Film and Television Institute of India,FTII) भारत के पुणे शहर में स्थित हैं। यह संस्थान भारत सरकार के सूचना एवं प्रसारण मंत्रालय के अंतर्गत एक स्वशासी संस्था है। सन १९६० में पुणे के प्रभात स्टूडियो परिसर में इस संस्थान को स्थापित किया गया। विगत वर्षों में भारतीय फिल्म और टेलिविज़न संस्थान के छात्रों ने भारतीय एवं अंतर्राष्ट्रीय सिनेमा एवं टेलिविज़न के क्षेत्र में काफी नाम कमाया है। एफटीआईआई से सिनेमा की मशहूर हस्तियों जैसे नसीरुद्दीन शाह, शबाना आज़मी, ओम पुरी, जया बच्चन ने प्रशिक्षण हासिल किया है। भारतीय फ़िल्म और टेलीविज़न संस्थान, सूचना एवं प्रसारण मंत्रालय, भारत सरकार के तहत एक स्वायत्त निकाय के रूप में कार्य करता है और यह सोसाइटी पंजीकरण अधिनियम, 1860 के तहत पंजीकृत है। वर्तमान में फिल्म निर्माता शेखर कपूर एफटीआईआई के अध्यक्ष हैं।
सिटी केबल
सिटी केबल (पूर्व में वायर एंड वायरलेस (इंडिया) लिमिटेड (WWIL) के रूप में) भारत की एक मल्टी सिस्टम ऑपरेटर (एमएसओ) है जो सुभाष चंद्रा के स्वामित्व में है। यह भारत के प्रमुख शहरों जैसे:दिल्ली, कोलकाता, मुंबई, बंगलौर, हैदराबाद, विजयवाड़ा, इंदौर, पटना आदि में डिजिटल केबल टीवी सेवाएं देती है। इस कंपनी का प्रधान कार्यालय नोएडा में है।